《天香 姚氏牡丹》
明代·曹溶

麝槛融脂，蜂衙缬翠，游人顾影宜昼。幻出珠含，斜分锦护，宛是雒京时候。

依稀谷雨，枝共叶、难容春瘦。歌楼丛粉，争翘酒国，千红密甃。

压倒群芳不谬。和清平、玉环能否。此际为伊怜惜，任伊薰透。

野老毫尖秃尽，又谁料、风情尚如旧。远饯归樯，林香晚奏。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。